বিশ্ব ক্রিকেট লিগ
আইসিসি বিশ্ব ক্রিকেট লিগ একগুচ্ছ আন্তর্জাতিক পর্যায়ের একদিনের ক্রিকেট প্রতিযোগিতাবিশেষ। টেস্ট মর্যাদা বহির্ভূত জাতীয় ক্রিকেট দলসমূহ এ প্রতিযোগিতায় অংশগ্রহণ করে থাকে। আন্তর্জাতিক ক্রিকেট কাউন্সিল এ প্রতিযোগিতাটি পরিচালনা করে। লিগ পদ্ধতিতে অনুষ্ঠিত এ প্রতিযোগিতায় আইসিসি’র সকল সহযোগী ও অনুমোদিত সদস্য প্রতিদ্বন্দ্বিতা করে। এর মাধ্যমে দলগুলোর বিভাগভিত্তিক পর্যায়ে উত্তোরণ ও অবনমন ঘটে। দু’টি প্রধান উদ্দেশ্যকে ঘিরে লিগ পদ্ধতি প্রয়োগ করা হয়েছে। আইসিসি’র সকল সহযোগী ও অনুমোদিত সদস্য দলের বিশ্বকাপে খেলার যোগ্যতা অর্জন। আন্তর্জাতিক পর্যায়ের একদিনের খেলাগুলোয় সমমানের দলের সাথে অংশগ্রহণের সুযোগ ঘটানো। ২০০৯-১৩ মৌসুমের আইসিসি বিশ্ব ক্রিকেট লিগের দ্বিতীয় পর্যায়ের প্রতিযোগিতাটি ২০০৯ সালে অতিরিক্ত আরও তিনটি বিভাগ নিয়ে কার্যক্রম শুরু করে।